b'\n_START_ARTICLE_\nMOMO sindromas\n_START_PARAGRAPH_\nMOMO sindromas \xe2\x80\x93 nepaprastai retas genetinis sutrikimas, priskiriamas sutrikusios raidos sindromams (tiksliau \xe2\x80\x93 pernelyg greito augimo). Visame pasaulyje kol kas buvo diagnozuoti tik keturi \xc5\xa1io sindromo atvejai. MOMO sindromo pavadinimas yra keturi\xc5\xb3 pagrindini\xc5\xb3 ligos aspekt\xc5\xb3 akronimas: Macrosomia (per didelis naujagimio svoris), Obesity (nutukimas), Macrocephaly (makrocefalija, per didel\xc4\x97 galva) ir aki\xc5\xb3 anomalijos (angl. Ocular abnormalities). Ligos \xc4\xaftaka gyvenimo trukmei n\xc4\x97ra \xc5\xbeinoma. MOMO sindromas pirm\xc4\x85 kart\xc4\x85 buvo diagnozuotas profesoriaus C\xc3\xa9lia Priszkulnik Koiffmann 1993 metais.\n_START_SECTION_\nPatofiziologija\n_START_PARAGRAPH_\nKadangi \xc5\xa1is sutrikimas yra ypa\xc4\x8d retas, vos keletas tyrim\xc5\xb3 buvo orientuoti \xc4\xaf jo prie\xc5\xbeastis. Kol kas tyrimai teigia, jog sindromas siejasi su a de novo (nauja) autosomine (autosoma \xe2\x80\x93 nelytin\xc4\x97 chromosoma) dominavimo mutacija.\n_START_SECTION_\nPatvirtinti atvejai\n_START_PARAGRAPH_\nAr\xc4\x8dis Tompsonas (Archie Thompson) gim\xc4\x97 2002 metais Ikle\xc5\xa1eime (Anglija). Tik gim\xc4\x99s jis sv\xc4\x97r\xc4\x97 3,740 kg, b\xc5\xabdamas 15 m\xc4\x97nesi\xc5\xb3 per\xc5\xbeeng\xc4\x97 25 kg rib\xc4\x85 ir 24 m\xc4\x97nesi\xc5\xb3 am\xc5\xbeiaus jau sv\xc4\x97r\xc4\x97 38 kg. Tokios aplinkyb\xc4\x97s l\xc4\x97m\xc4\x97 did\xc5\xbeiul\xc4\xaf kr\xc5\xabv\xc4\xaf jo \xc5\xa1ird\xc5\xbeiai ir plau\xc4\x8diams. Tompson\xc5\xb3 \xc5\xa1eima filmuota dokumentiniame filme, kuris pirm\xc4\x85 kart\xc4\x85 parodytas 2004 m. spalio 3 d._NEWLINE_Daniel\xc4\x97 Furton (Danielli Furton), i\xc5\xa1 San Paulo Brazilijoje, yra viena ilgiausiai gyvenan\xc4\x8di\xc5\xb3 \xc5\xbemoni\xc5\xb3, ken\xc4\x8dian\xc4\x8di\xc5\xb3 nuo MOMO sindromo. Kai merginai buvo septyniolika, ji pasirod\xc4\x97 Ar\xc4\x8dio Tompsono dokumentiniame filme, kadangi jo motina keliavo Daniel\xc4\x97s aplankyti. Mergina mokykl\xc4\x85 lank\xc4\x97 kaip visi normal\xc5\xabs vaikai, ta\xc4\x8diau jos fizin\xc4\x97 ir psichin\xc4\x97 b\xc5\xabkl\xc4\x97s u\xc5\xbekirto keli\xc4\x85 pa\xc5\xbeangai._NEWLINE_Yra \xc5\xbeinomi dar du MOMO sindromo atvejai. Vienas u\xc5\xbefiksuotas Italijoje, kitas \xe2\x80\x93 Brazilijoje.'